Рустам Зиёев

Зиёев Рустам Неъматович (15.1.1971, Душанбе) — варзишгари тоҷик (таеквондо). 

 Зиндагинома 
Зиёев Рустам Неъматович, 15 январи соли 1971 дар шаҳри Душанбе ба дунё омадааст. Хатмкардаи Донишкадаи Тарбияи ҷисмонии Тоҷикистон (1995).

 Корнома 
Варзишгари тоҷик дар риштаи таэквондо. Устоди шоистаи варзиши Ҷумҳурии Тоҷикистон, дорандаи камарбанди сиёҳ (дани 5), Мураббии дараҷаи байналмилалӣ. Ғолиби мусобиқаҳои Ҷоми Аврупо (ш. Санкт-Петербург, 1992, 1994, 1996, 2006). Дорандаи медали биринҷӣ дар Чемпионати ҷаҳон байни калонсолон (1992, Пхенян), ғолиби Чемпионати Осиё ва кишварҳои уқёнус Ором (1993, ш. Тошканд), дорандаи 2 медали нуқра, 3 медали биринҷӣ ва ҷоми мусобиқаҳои кушодаи Ҷоми Аврупо (1994, 1995, 1996, ш. Санкт-Петербург), медали тило дар Чемпионати кушодаи Аврупо (1995, ш. Кнок, Белгия), ғолиби Чемпионати Осиё (2008, ш. Алмаато), дорандаи 2 медали нуқра, 3 медали биринҷӣ дар Чемпионати ҷаҳон байни калонсолон (1994, ш. Куала Теренгану, Малайзия), 2 медали биринҷӣ дар Чемпионати ҷаҳон (1997, 2009 ш. Санкт-Петербург). 
Ғолиби Чемпионати ҷаҳон байни собиқадорон (2014, ш. Душанбе). Мураббӣ (1992), сармураббии Федератсияи таэквондо ва кикбоксинги Тоҷикистон.  

 Эзоҳ 

 Адабиёт